Transparency International

**Transparency International** (**TI**) međunarodna je nevladina organizacija sa sedištem u Berlinu. Bavi se suzbijanjem i istraživanjem korporativne i političke korupcije u međunarodnom razvoju. Transparency International osnovao je u Nemačkoj 1993. godine Peter Eugen, bivši direktor Svjetske banke za istočnu Afriku. Danas je Transparency International međunarodna nevladina organizacija sa više od 100 autonomnih nacionalnih podružnica. Ova organizacija objavljuje godišnji Indeks percepcije korupcije, uporednu listu korupcije u svetu. Sedište se nalazi u Berlinu, Nemačka. 
Organizacija definiše korupciju kao zloupotrebu poverene moći za privatnu dobit koja je na kraju pogađa svakoga koji zavisi od integriteta ljudi u poziciji vlasti.

Transparency International se sastoji od lokalno osnovanih, nezavisnih organizacija - koje se bave korupcijom u svojim zemljama. Od malih mita do velikih pljački, korupcija se razlikuje od zemlje do zemlje. Te organizacije su popunjene lokalnim stručnjacima koji su adekvatno organizovani za utvrđivanje prioriteta i najboljih prilaza borbi protiv korupcije u vlastitim zemljama. Ovaj rad se kreće u rasponu od poseta ruralnim zajednicam radi pružanja besplatne pravne pomoći do savetovanje vlade o reformama politike. 
Korupcija se ne zaustaavlja na nacionalnim granicama. Nacionalni ogranci Transparency International-a igraju ključnu ulogu u oblikovanju kolektivnnog rada i ostvarivanje njenog regionalnih i globalnih ciljeva, kao što su Strategija 2015. Multinacionalnim istraživanjima i inicijativama Transparency International-a rukovode nacionalni ogranci u datim zemljama. 
U 2013 godini Transparency International objavio je vladin odbrambeni anti-korupcioni indeks kojim je merena korupcija u sektoru odbrane 82 zemlje. Neke vlade izrazile su kritiku prema metodologiji izveštaja. Mark Piman branio je izveštaj u intervjuu i naglasio značaj transparentnosti u vojnom sektoru. Plan je da se objavljuje indeks svake dve godine.

Historija
---------

Transparency International je osnovan u maju 1993, uz učešće Petra Eugena, bivšeg regionalni direktora u Svetskoj banci.

Godine 1995, Transparency International je razvio "Indeks percepcije korupcije". IPK rangira nacije prema rasprostranjenosti korupcije u svakoj zemlji, na osnovu anketa poslovnih ljudi. IPK je kasnije objavljivan godišnje. On je kritikovan zbog loše metodologije i nepravednog tretmana zemalja u razvoju, dok je istovremeno pohvaljivan zbog isticanja korupcije i sramoćenja vlada.

Godine 1999, Transparency International počeo da objavljuje indeks davalaca mita (BPI) koji ukazuje na percepciju o tome da li će firme koje potiču iz neke od vodećih zemalja izvoznica podmićivati zarad dobijanja poslova u inostranstvu.

Organizacija
------------

Transparency International se sastoji od preko 100 lokalno osnovanih, nezavisnih nacionalnih ogranaka, kao i međunarodnog sekretarijata u Berlinu, Nemačka. Svaki ogranak se bavi korupcijom u svojoj zemlji, izgradnjom metode relevantne za njihov nacionalni kontekst, kako bi došlo do promene. Sekretarijat pruža podršku i kooperaciju među ograncima, i direktno sarađuje sa ovim u cilju približavanja korupciji na globalnom i regionalnom nivou.

Vidi još
--------

* Međunarodna akademija za borbu protiv korupcije
* Civilno društvo

Eksterni linkovi
----------------

***Transparency International*** na Wikimedijinoj ostavi

* Službena stranica